《观潮》
宋代·齐唐

何意滔天苦作威，狂驱海若走冯夷。因看平地波翻起，知是沧浪鼎沸时。

初似长平万瓦震，忽如圆峤六鳌移。直应待得澄如练，会有安流往济时。

作者简介：（987—1074）越州会稽人，字祖之。齐廓弟。仁宗天圣八年进士。两应制科秘阁皆首选，两对策皆在第一。言论切直，遭排去。后以著作佐郎知富阳，改南雄州签判。会交趾进麒麟，唐据史传非之，众服其博识。以职方员外郎致仕，筑庐于少微山以居。有《学苑精英》、《少微集》。